b"\n_START_ARTICLE_\nHoliday on Ice\n_START_PARAGRAPH_\nHoliday on Ice er et oprindeligt amerikansk isshow, der blev grundlagt i Ohio i 1945 af den amerikanske impresario Morris Chalfen (1909 \xe2\x80\x93 1979)._NEWLINE_Mange kunstsk\xc3\xb8jtel\xc3\xb8bere har gennem \xc3\xa5rene medvirket i showet, der kom til Europa f\xc3\xb8rste gang i 1952 og til Skandinavien i 1954. _NEWLINE_I dag produceres showet af Joop van den Ende og har hoveds\xc3\xa6de i Amsterdam i Nederlandene. Turneen omfatter i dag ca. 20 lande med i alt 110 forestillinger. _NEWLINE_Holiday on Ice blev s\xc3\xa6rdeles popul\xc3\xa6rt i Danmark i 1950'erne og 1960'erne, og Holiday on Ice er optaget i DR's Kulturarvsprojekt. Showet g\xc3\xa6stede fra 1950'erne og op til 1970'erne K\xc3\xb8benhavn og Aarhus. Senere har showet bl.a. v\xc3\xa6ret afviklet i Messecenter Herning (BOXEN), der har v\xc3\xa6ret v\xc3\xa6rt mere end 36 gange for showet."